REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/145-19

14. jun 2019. godine

B e o g r a d

ZAPISNIK

33. SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 12. JUNA 2019. GODINE

Sednica je počela u 13,30 časova.

Sednicom je predsedavao Muamer Zukorlić, predsednik Odbora.

Sednici su prisustvovali članovi Odbora: Marko Atlagić, Ljubiša Stojmirović, Miletić Mihajlović, Milena Bićanin, Andrijana Avramov, zamenik (Vladimir Orlić), Fatmir Hasani, Nataša St. Jovanović, Milan Knežević, Đorđe Kosanić, Olena Papuga, Marko Parezanović, zamenik (Milan Knežević), Ljubinko Rakonjac, zamenik (Žarko Obradović).

Sednici nisu prisustvovali članovi Odbora: Dubravko Bojić, Aleksandra Jerkov, Žarko Korać i Mihajlo Jokić niti njihovi zamenici.

Sednici je prisustvovao iz Ministarstva prosvete, nauke i tehnološkog razvoja Saša Lazović, pomoćnik ministra.

Na predlog Olene Papuge, da se u predloženi dnevni red uvrsti i tačka „Razno“, nakon glasanja usvojen je sledeći

D n e v n i r e d

1. Razmatranje predloga za organizivanje javnog slušanja o Predlogu zakona o nauci i istraživanjima (brojem 011-5622/2019-1,7. juna 2019. godine), koji je podneo predsednik Odbora Muamer Zukorlić;
2. Razno.

Pre prelaska na razmatranje utvrđenog dnevnog reda, usvojen je zapisnik sa 32. sednice Odbora.

Prva tačka dnevnog reda: **Razmatranje predloga za organizivanje javnog slušanja o Predlogu zakona o nauci i istraživanjima (brojem 011-5622/2019-1,7. juna 2019. godine), koji je podneo predsednik Odbora Muamer Zukorlić;**

U vezi sa prvom tačkom dnevnog reda, predsedavajući Mumer Zukorlić je istakao da se Javno slušanje organizuje radi pribavljanja informacija, stručnih mišljenja i razjašnjenja pojedinih pitanja značajnih za primenu predloženog akta.

Povodom ove tačke dnevnog reda, narodni poslanici Ljubinko Rakonjac i Đorđe Kosanić izrazilu su bojazan da će ostati vrlo malo vremena do raspisivanja konkursa za dodelu sredstava za naučne projekte i istraživanja, ako se sprovede kompletna procedura predviđena za usvajanje Predloga zakona o nauci i istraživanjima, pa će opet morati da se primeni institucionalno finansiranje. Pri tom bi trebalo imati u vidu i da je do sada sprovedena najopsežnija rasprava u vezi sa Predlogom zakona. kako je dodao Rakonjac.

Osvrćući se na ove primedbe, Muamer Zukorlić je napomenuo, da će predložiti da se Javno slušanje održi već u ponedeljak 17. juna, jer je nagovešteno da bi se Predlog zakona našao na dnevnom redu skupštinskog zasedanja za destak dana.

Javljajući se ponovo za reč, Marko Atlagić je pledirao da se na Javno slušanje pozovu i svi dekani fakulteta, kao i direktori instituta, a takođe je izneo primedbu, da u nekim matičnim naučnim odborima „sede“ jedni te isti članovi dugi niz godina. Posebno je ukazao da je ovo izvanredan predlog zakona i da mu je drago što SANU i naučni instituti dobijaju značajno mesto, mesto koje im je oduvek i pripadalo.Na kraju izlaganja, založiio se da se razmatraju tromesečne informacije o radu koje Ministarstvo prosvete…redovno dostavlja.

Predsednik Odbora je u vezi sa tromesečnim informacijama, podsetio da se one redovno prosleđuju elktronskom poštom članovima Odbora.

Nakon završetka diskusije i glasanja, **Odbor je odlučio da se Javno slušanje o Predlogu zakona o nauci i istraživanjima održi u ponedeljak, 17. juna 2019. godine, u 14,30 časova, u Maloj sali Doma Narodne skupštine.**

Druga tačka dnevnog reda**: Razno**

Narodna poslanica Olena Papuga predložila je da se održi javno slušanje na temu „Obrazovanje na jezicima nacionalnih manjina“, uz napomenu da je takav predlog već jednom dostavila Odboru.

**Odbor je, izjašnjavajući se o ovom predlogu, zaključio da se nakon letnje pauze dostavi takav predlog u pisanoj formi, uz sugestiju da se u tom smislu, prethodno obave dodatne konsultacije sa nadležnim odborima nacionalnih saveta nacionalnih manjina.**

Sednica je završena u 14,25 časova.

SEKRETAR PREDSEDNIK

Dragomir Petković Muamer Zukorlić